PASIŪLYMAS

DĖL VIETOS SAVIVALDOS ĮSTATYMO NR. I-533 9 IR 12 STRAIPSNIŲ PAKEITIMO ĮSTATYMO

PROJEKTO NR. XIVP-2803

2023 birželio 2 d.

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	2	Argumentai: Teisės departamento išvadoje dėl įstatymo projekto Nr. XIVP-2803 yra remiamasi Konstitucinio teismo nutarimais kuriuose buvo spręsta dėl savivaldybių politikų darbo apmokėjimo teisinio reguliavimo, ir konstatuota, jog savivaldybių politikams nustatytas apmokėjimo už darbą dydis turi atitikti šių asmenų veiklos specifiką ir priklausyti nuo jiems priskirtų funkcijų pobūdžio, sudėtingumo, reikšmingumo, jų veiklos apimties ir jiems tenkančios atsakomybės už šių funkcijų vykdymą masto (2013 m. balandžio 30 d., 2019 m. gegužės 29 d. nutarimai). Pabrėžtina, kad frakcijų seniūnai gali vadovauti didelėms, savivaldybių tarybose susiformavusioms frakcijoms. Tai prideda papildomo administracinio ir organizacinio darbo, kuris turėtų būti apmokamas daugiau, siekiant sukurti pagrindus tinkamam ir atsakingam frakcijos seniūno pareigų atlikimui savivaldybės taryboje. Manytina, jog frakcijos seniūno darbo krūvis gali būti prilyginamas nuolatinių savivaldybių komitetų ir komisijų pirmininkų pavaduotojų krūviui todėl siūloma atlyginimo didinimą frakcijų seniūnams prilyginti komitetų ir komisijų pirmininkų pavaduotojų atlyginimų didinimui. Pasiūlymas: Siūloma pakeisti įstatymo pakeitimo projekto 2 straipsnį ir išdėstyti jį taip: 2 straipsnis. 12 straipsnio pakeitimas Pakeisti 12 straipsnį ir jį išdėstyti taip: „1. Savivaldybės tarybos nariams už darbą atliekant savivaldybės tarybos nario pareigas yra atlyginama (apmokama). Savivaldybės tarybos nariams nustatomas 20 procentų tos savivaldybės, kurios tarybos narys jis yra, mero darbo užmokesčio dydžio atlyginimas; savivaldybės tarybos opozicijos lyderiui ir nuolatinių savivaldybės tarybos komitetų ir komisijų pirmininkams nustatoma 20 procentų didesnio dydžio savivaldybės tarybos narių atlyginimas; nuolatinių savivaldybės tarybos komitetų ir komisijų pirmininkų pavaduotojams ir savivaldybės tarybos frakcijų seniūnams nustatomas 10 procentų didesnio dydžio savivaldybės tarybos narių atlyginimas. Tarybos narys turi teisę atsisakyti šio atlyginimo, reglamento nustatyta tvarka pateikdamas prašymą dėl savivaldybės tarybos nario pareigų atlikimo neatlygintinai (tai yra visuomeniniais pagrindais). Tokį prašymą pateikusiam savivaldybės tarybos nariui šioje dalyje nurodytas atlyginimas neskaičiuojamas ir nemokamas, taip pat neskaičiuojami ir nemokami teisės aktų nustatyti privalomi mokėti mokesčiai, valstybinio socialinio draudimo ir privalomojo sveikatos draudimo įmokos.“